ลุยส์ ดิอัซ

ลุยส์ เฟร์นันโด ดิอัซ มารูลันดา (เกิด 13 มกราคม ค.ศ. 1997) เป็นนักฟุตบอลชาวโคลอมเบีย ปัจจุบันเล่นในตำแหน่งปีกซ้ายให้กับไบเอิร์นมิวนิกและทีมชาติโคลอมเบีย ดิอัซเริ่มต้นอาชีพกับสโมสรบาร์รังกิยาในลีกระดับสองของโคลอมเบีย ก่อนที่จะย้ายไปยูนิออร์ ซึ่งเขาพาทีมชนะเลิศกาเตโกริอาปริเมรา อา กับโกปาโกลอมเบียและซูเปร์ลิกาโกลอมเบียนาอย่างละหนึ่งสมัย ต่อมาใน ค.ศ. 2019 เขาได้ย้ายไปร่วมทีมโปร์ตูด้วยค่าตัว 7 ล้านยูโร เขาพาโปร์ตูชนะเลิซปรีไมราลีกา, ตาซาดึปูร์ตูกัล และซูแปร์ตาซากังดีดูดึออลีไวราอย่างละหนึ่งสมัย นอกจากนี้ เขายังเป็นส่วนหนึ่งของทีมชุดที่ชนะเลิศดับเบิลแชมป์ในประเทศเมื่อปี 2020
ดิอัซลงเล่นให้แก่ทีมชุดใหญ่ของโคลอมเบียเป็นครั้งแรกในปี 2018 เขาได้ลงเล่นในระดับชาติมากกว่า 30 นัด และมีส่วนช่วยให้ทีมจบอันดับที่ 3 ในโกปาอาเมริกา 2021 ซึ่งเขาได้รับรางวัลรองเท้าทองคำในฐานะผู้ทำประตูสูงสุดในรายการ ร่วมกับลิโอเนล เมสซิ ของอาร์เจนตินา
สโมสรอาชีพ.
ลิเวอร์พูล.
ในวันที่ 19 กุมภาพันธ์ ค.ศ. 2022 ดิอัซทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 3-1 ต่อมา ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 12 มีนาคม ค.ศ. 2022 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาฟัลเมอร์ 2-0 ต่อมา ในวันที่ 5 เมษายน ค.ศ. 2022 ยูฟ่าแชมเปียนส์ลีก ฤดูกาล 2021–22 รอบ 8 ทีมสุดท้าย นัดแรก ดิอัซทำประตูแรกในยูฟ่าแชมเปียนส์ลีก ในชุดของลิเวอร์พูล ในนัดที่ ลิเวอร์พูล เอาชนะ เบนฟิกา จากโปรตุเกส 3-1 ต่อมา ในวันที่ 19 เมษายน ค.ศ. 2022 ดิอัซทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 4-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก รอบรองชนะเลิศ นัดที่สอง ดิอัซทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ ต่อมา ในวันที่ 7 พฤษภาคม ค.ศ. 2022 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 15 สิงหาคม ค.ศ. 2022 ดิอัซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เปิดสนามแอนฟีลด์เสมอกับ คริสตัลพาเลซ 1-1 ต่อมา ในวันที่ 30 เมษายน ค.ศ. 2023 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3
ในวันที่ 19 สิงหาคม ค.ศ. 2023 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1 ต่อมา ในวันที่ 21 กันยายน ค.ศ. 2023 ยูฟ่ายูโรปาลีก ฤดูกาล 2023–24 รอบแบ่งกลุ่ม กลุ่ม E ดิอัซทำประตู ในนัดที่ ลิเวอร์พูล เอาชนะ ลัสค์ 3-1 ต่อมา ในวันที่ 30 พฤศจิกายน ค.ศ. 2023 ยูฟ่ายูโรปาลีก รอบแบ่งกลุ่ม กลุ่ม E ดิอัซทำประตู ในนัดที่ ลิเวอร์พูล เปิดสนามแอนฟีลด์เอาชนะ ลัสค์ 4-0
ในวันที่ 7 มกราคม ค.ศ. 2024 เอฟเอคัพ รอบ 3 ดิอัซทำประตูในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ ต่อมา ในวันที่ 24 มกราคม ค.ศ. 2024 ฟุตบอลลีกคัพ รอบรองชนะเลิศ นัดที่สอง ดิอัซยิงประตู ในนัดที่ ลิเวอร์พูล เสมอกับ ฟูลัม 1-1 ที่เครเวนคอตทิจ 1-1 รวมผลสองนัด ลิเวอร์พูล เอาชนะ ฟูลัม 3-2 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 31 มกราคม ค.ศ. 2024 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 4-1 ต่อมา ในวันที่ 10 กุมภาพันธ์ ค.ศ. 2024 ดิอัซทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 3-1 ต่อมา ในวันที่ 21 กุมภาพันธ์ ค.ศ. 2024 ดิอัซทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลูตันทาวน์ 4-1 ต่อมา ในวันที่ 7 มีนาคม ค.ศ. 2024 ยูฟ่ายูโรปาลีก รอบ 16 ทีมสุดท้าย นัดแรก ดิอัซทำประตู ในนัดที่ ลิเวอร์พูล เอาชนะ สปาร์ตาปราฮา 5-1 ต่อมา ในวันที่ 31 มีนาคม ค.ศ. 2024 ดิอัซทำประตูที่ 7 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ไบรตันแอนด์โฮฟอัลเบียน 2-1
ในวันที่ 25 สิงหาคม ค.ศ. 2024 ดิอัซทำประตูแรกในพรีเมียร์ลีก ฤดูกาล 2024–25 นัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 2-0 ต่อมา ในวันที่ 1 กันยายน ค.ศ. 2024 ดิอัซยิง 2 ประตู ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 3-0 ต่อมา ในวันที่ 21 กันยายน ค.ศ. 2024 ดิอัซยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-0 ต่อมา ในวันที่ 30 ตุลาคม ค.ศ. 2024 ฟุตบอลลีกคัพ รอบ 4 ดิอัซยิงประตู ในนัดที่ ลิเวอร์พูล เอาชนะ ไบรตันแอนด์โฮฟอัลเบีย ที่สนามกีฬาฟัลเมอร์ 3-2 ช่วยให้ ลิเวอร์พูล ผ่านเข้ารอบก่อนรองชนะเลิศ ฟุตบอลลีกคัพ ได้สำเร็จ ต่อมา ในวันที่ 5 พฤศจิกายน ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก ดิอัซทำแฮตทริกครั้งแรกของเขาให้กับ ลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ ไบเออร์ 04 เลเวอร์คูเซิน จากเยอรมัน 4-0
ชีวิตส่วนตัว.
ดิอัซมีบรรพบุรุษเป็นชาววายูอู ทำให้เขาเป็นชาวโคลอมเบียพื้นเมืองคนแรกที่เป็นตัวแทนของประเทศ เฆซุส น้องชายของเขา ก็เป็นนักฟุตบอลมืออาชีพ ในเดือนกรกฎาคม ค.ศ. 2023 ดิอัซหมั้นกับเกรา ปอนเซ แฟนสาว
ในวันที่ 29 ตุลาคม ค.ศ. 2023 ซิเลนิส มารูลันดา แม่ของดิอัซ กับลุยส์ มานูเอล "มาเน" ดิอัซ พ่อของเขา ถูกลักพาตัวโดยคนติดอาวุธบนมอเตอร์ไซค์ที่ปั๊มน้ำมันในบ้านเกิด บาร์รันกัส ภายหลังตำรวจช่วยแม่เขาได้ โดยประกาศ "การค้นหาทางทหารครั้งใหญ่" เพื่อค้นหาพ่อของเขา กุสตาโบ เปโตร ประธานาธิบดีโคลอมเบีย ประกาศว่า "ได้มีการส่งกำลังประชาชนทั้งหมดเรียบร้อยแล้ว" และในวันถัดมา นายพล William Rene Salamanca ประกาศรางวัลสูงถึง 200 ล้านเปโซสำหรับข้อมูลเกี่ยวกับที่อยู่ของพ่อของดิอัซ ปีถัดมา ดิอัซไม่ปรากฏตั้งในการแข่งขันพรีเมียร์ลีกปะทะนอตทิงแฮมฟอเรสต์โดยที่ดีโยกู ฌอตา เพื่อนร่วมทีม ชูเสื้อของดิอัซระหว่างฉลองการทำประตู ผู้ลักพาตัวปล่อยตัวพ่อของเขาในวันที่ 9 พฤศจิกายน
เกียรติประวัติ.
ยูนิออร์
โปร์ตู
ลิเวอร์พูล
รางวัลส่วนตัว